Козубеков Төлөгөн

Козубеков Төлөгөн (1937- ) - акын, жазуучу, котормочу.

Кыргыз Республикасынын маданиятына эмгек сиңирген ишмер. Улуу Ата Мекендик согуштун ооруктагы (тылдагы) эмгектин кайратманы. Талас облусунун Бакай-Ата районундагы Акназаров айыл аймагынын Акназаров айыл өкмөтүнүн ардактуу атуулу. Кыргыз ССРинин ЖКнын Ардак грамотасы менен сыйланган. 1982-жылдан тартып СССР Жазуучулар союзунун мүчөсү.

III даражадагы «Манас» ордениКозубеков Төлөгөн. Сыйлыктар менен сыйланган жана Кыргыз Республикасынын маданиятына эмгек сиңирген ишмер.

 Өмүр баяны 
Төлөгөн Козубеков Бакай-ата районундагы Кызыл-Жар айылында 1937-жылы 10-февралда туулган. 

 1961-жылы КМУнун филология факультетин бүтүргөн. 
 1962-жылдан Кыргыз ССРинин Мамлекеттик телерадиокомитетинде балдар үчүн берүүлөрдүн редактору, улук редактор.
 1974-жылдан Кыргыз ССРинин Мамбаскомунун Басмалар башкармалыгында улук редактор, бөлүм башчы, башкарманын орунбасары.
 1977-жылдан Кыргыз ССРинин Министрлер Кеңешинде социалдык-маданий уюмдар бөлүмүнүн референти, төраганын орунбасарынын жардамчысы.
 1984-жылдан Кыргызстан КП БКнын агитация жана пропаганда бөлүмүнүн сектор башчысы, 1989-жылдан Кыргыз ССРинин Мамбаскомунун төрагасынын биринчи орунбасары.
 1991-жылдан Кыргыз Республикасынын Басма-сөз жана маалымат министрлигинде министрдин биринчи орунбасары.
 1992–1994-жж. Акыл мамконцернинин төрагасы, Кыргыз Республикасынын Президентинин иш башкармалыгында башкы адис.
 2005-жылдан Кыргыз Республикасынын Мамлекеттик иштери боюнча агенттигинде мамлекеттик тил боюнча жетектөөчү адис болуп иш-теп келет.Биринчи ырлар жыйнагы «Биз бактылуу балдарбыз» деген ат менен 1970-жылы басылып чыккан. Бир катар поэтикалык жыйнактардын, жомоктордун, аңгемелердин жана С.Злобиндин, орто кылымдын адабий эстелиги болгон Ж.Баласагындан «Куттуу билим» аттуу китептеринин котормосунун ж.б. автору.

 Жарык көргөн китептери 

 Кыргыз тилинде 
 Биз бактылуу балдарбыз: Ырлар жана жомоктор. – Ф.: Мектеп, 1970. – 50 б.
 Оюнчук жана мен: Ырлар. – Ф.: Мектеп, 1972. – 15 б.
 Биринчи беттешүү: Аңгемелер. – Ф.: Мектеп, 1973. – 99 б.
 Чыйыр: Ырлар. – Ф.: Мектеп, 1976. – 47 б.
 Онунчу бийиктик: Ырлар жана поэма. – Ф.: Мектеп, 1979. – 80 б.
 Ак шоола: Ырлар. – Ф.: Кыргызстан, 1981 – 168 б.
 Көктөм ыры: Ырлар, поэма, уламыш – Ф.: Мектеп, 1985. – 124 б.
 Көк-Теңир – Алтын казыгым: Макалалар. – Б.: «Алтын тамга» ЖЧК, 2003. – 120 бКӨК ТЕҢИР.
 Жусуп Баласагын: Бейне сүртүмдөрү. – Б.: «Түркстан» басмасы, 2003. – 92 б.

 Котормолору 
 Ла Гума Алекс Чидер: Повесть. Ф.: Кыргызстан, 1969. – 144 б.
 Азыркы польша аңгемелери. – Ф.: Кыргызстан, 1975. – 228 б.
 Таммсааре А. Белгилүү күндөр: Аңгеме. – Ф.: Мектеп, 1977. – 15 б. 
 Ла Гума Алекс. Караңгы түндө каңгуу: Повести. – Ф.: Кыргызстан, 1978. – 448 б. 
 Аксаков С.Т. Жомоктор. – Ф.: Мектеп, 1980. – 44 б. 
 Аксаков С.Т. Ажайып гүл: Сказка Пелагеи. – Ф.: Мектеп, 1981.– 40 б.
 Злобин С.П. Салават Юлаев: Тарыхый роман. – Ф.: Кыргызстан, 1983. – 520 с. Александрова 3.Н.
 Чапаевдин өлүмү: Ыр. – Ф.: Мектеп, 1984. –16 б. 
 Баласагын Жусуп. Куттуу билим: Дастан. – Ф.: Кыргызстан, 1988. – 528 б. 
 Баласагын Жусуп. Куттуу билим: –М.: «НИК» фирмасы 1993. – 496 б.
 Аугистино Нето. Ырлар. – Ф.: Адабият.

 Булактар 

 Тышкы шилтемелер 

 «Таберик»: Төлөгөн Козубеков
 ТӨЛӨГӨН КОЗУБЕКОВ АВИАЦИАЛЫК ИНСТИТУТТА

Категория:Кыргыз маданияты
Категория:Маданият
Категория:Адабият
Категория:Акындар
Категория:Кыргыз жазуучулары
Категория:Инсандар